సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘మహానటి’ డిలీటెడ్ సీన్: ఆయన గిల్లుడికి కీర్తి సురేష్ కెవ్వుకేక
సావిత్రి జీవిత కథ ఆధారంగా తెరకెక్కిన ‘మహానటి’మే 9న ప్రపంచ వ్యాప్తంగా విడుదలై లాంగ్ రన్‌లోనూ తన హవా కొనసాగిస్తోంది.
Samayam Telugu | Updated:
May 29, 2018, 08:13PM IST
సావిత్రి జీవిత కథ ఆధారంగా తెరకెక్కిన ‘మహానటి’మే 9న ప్రపంచ వ్యాప్తంగా విడుదలై లాంగ్ రన్‌లోనూ తన హవా కొనసాగిస్తోంది. సావిత్రి జీవితంపై అప్పటి వరకూ ఉన్న అనేక అపోహలు, సందేహాలకు చాలా వరకూ సమాధానాలు ఈ చిత్రంలో లభించాయి. ప్రమోషన్స్ విషయంలోనూ తనదైన శైలిలో దూసుకుపోతుంది ‘మహానటి’ చిత్ర యూనిట్. సినిమా విడుదలకు ముందు ఈ చిత్రంలో నటించిన ఒక్కో పాత్రనూ రివీల్ చేస్తూ సినిమాపై అంచనాలను పెంచేశారు. ‘మహానటి’ చిత్రం దాదాపు 3 గంటల నిడివితో విడుదల చేశారు. అయితే నిడివి మరీ ఎక్కువగా ఉండటంతో చాలా వరకూ సీన్స్ కట్ చేశారు. ఆ కట్ చేసిన సీన్స్‌ను వరుసగా విడుదల చేస్తున్నారు. రిలీజ్ తరువాత కూడా పోస్ట్ రిలీజ్ ప్రమోషన్స్‌లోనూ జోరు పెంచారు. ఈ సందర్భంగా ఈ చిత్రంలో డిలీట్ చేసిన సీన్స్‌ను సోషల్ మీడియా ద్వారా విడుదల చేశారు. తాజాగా ఈ మూవీ నుండి మరో డిలీటెడ్ సీన్‌‌ను విడుదల చేశారు.
రాజేంద్రప్రసాద్, కీర్తిసురేష్‌లపై.. కొబ్బరి తోటలో చిత్రీకరించిన ఈ సీన్‌లో.. ‘ఏంటి చౌదరి పాపను ఇలా తీసుకువచ్చావ్.. ఏమైనా కొత్త నాటకాలు వేయిస్తున్నావా ఏంటి? అనగానే.. ఏం నాటకాల్లే పెదబాబు... ఉన్న డబ్బులన్నీ డ్రామా కంపెనీలోనే పెట్టేశాను. ఇప్పుడు అందరికీ సినిమాల పిచ్చి పట్టుకుంది. నా చిన్నారి తల్లి నాకు సినిమాల్లో నటించాలి ఉంది పెదనాన్న అని అడిగింది.. అంటే నేనా అంటూ కీర్తి సురేష్ అమాయకంగా అడగటం.. పెదబాబుకి మస్కా కొట్టి మద్రాస్ వెళ్లేందుకు అతని దగ్గర డబ్బులు తీసుకునే సీన్‌లో.. రాజేంద్రప్రసాద్.. కీర్తిసురేష్‌ను గట్టిగా గిల్లడం.. దానికి ఆమె కెవ్వున అరవడం.. సరదాగా.. హాస్యభరితంగా ఉంది. ఇందులో కీర్తి సురేష్, రాజేంద్రప్రసాద్ హావభావాలు ఆకట్టుకునేలా ఉన్నాయి. ఈ డిలీటెడ్ సీన్‌పై మీరూ ఓ లుక్కేసేయండి.
X